b'\n_START_ARTICLE_\nPaul Hindemith\n_START_PARAGRAPH_\nPaul Hindemith (16 noiembrie 1895 Hanau \xe2\x80\x93 28 decembrie 1963 Frankfurt am Main) a fost compozitor german, violist, violonist, dirijor, pedagog \xc8\x99i teoretician muzical.\n_START_SECTION_\nBiografie\n_START_PARAGRAPH_\nN\xc4\x83scut la Hanau, \xc3\xaen Germania, Hindemith a \xc3\xaenv\xc4\x83\xc8\x9bat s\xc4\x83 c\xc3\xa2nte la vioar\xc4\x83 \xc3\xaenc\xc4\x83 din fraged\xc4\x83 copil\xc4\x83rie. A intrat la Conservatorul din Frankfurt am Main unde a studiat vioara cu Adolf Rebner, dirijatul si compozi\xc8\x9bia sub indrumarea lui Arnold Mendelssohn si a lui Bernhard Sekles. A fost concert-maestru Orchestrei din Frankfurt Frankfurter Museumsorchester din 1915 p\xc3\xa2n\xc4\x83 \xc3\xaen 1923 \xc8\x99i a c\xc3\xa2ntat \xc3\xaen cvartetul lui Rebner String Quartet din anul 1914 vioara a 2-a, iar apoi viola. \xc3\x8en 1921 a fondat Cvartetul Amar, numit astfel dup\xc4\x83 unul din membrii s\xc4\x83i, violonistul Licco Amar. Ini\xc8\x9biativa \xc3\xaentemeierii acestei forma\xc8\x9bii de camer\xc4\x83 a luat-o cu ocazia festivalului Donaueschingen din 1921, ea fiin\xc8\x9b\xc3\xa2nd p\xc3\xa2n\xc4\x83 \xc3\xaen 1929._NEWLINE_\xc3\x8en 1922, c\xc3\xa2teva din piesele lui au fost auzite la festivalul Societ\xc4\x83\xc8\x9bii Interna\xc8\x9bionale pentru Muzic\xc4\x83 Contemporan\xc4\x83 la Salzburg, ceea ce l-a adus pentru prima dat\xc4\x83 \xc3\xaen aten\xc8\x9bia unui public interna\xc8\x9bional. \xc3\x8en anul urm\xc4\x83tor a \xc3\xaenceput s\xc4\x83 lucreze ca organizator al Festivalului Donaueschingen, unde a programat lucr\xc4\x83ri ai unor compozitori avangardi\xc8\x99ti, printre care Anton Webern \xc8\x99i Arnold Schoenberg. Din anul 1927 a predat la Berliner Hochschule f\xc3\xbcr Musik \xc3\xaen Berlin. \xc3\x8en perioada anilor 1930 a f\xc4\x83cut o vizit\xc4\x83 la Cairo \xc8\x99i mai multe vizite la Ankara unde, la invita\xc8\x9bia lui Atat\xc3\xbcrk, a avut misiunea de a reorganiza educa\xc8\x9bia muzical\xc4\x83 \xc3\xaen Turcia, \xc8\x99i a \xc3\xaenceput \xc3\xaenfiin\xc8\x9barea Turkish State Opera and Ballet. C\xc4\x83tre sf\xc3\xa2r\xc8\x99itul anilor 1930, el a f\xc4\x83cut mai multe turnee \xc3\xaen America \xc3\xaen calitate de solist la viol\xc4\x83 \xc8\x99i viola d\'amore._NEWLINE_Rela\xc8\x9bia lui Hindemith cu Nazi\xc8\x99tii este una complicat\xc4\x83: unii dintre ei i-au condamnat muzica, ca fiind "degenerat\xc4\x83" (\xc3\xaen mare masur\xc4\x83 cu privire la primele sale opere cu caracter sexual, cum ar fi Sancta Susanna ), \xc8\x99i pe 6 decembrie 1934, \xc3\xaen timpul unui discurs \xc8\x9binut la Berlin Sports Palace, Ministrul Propagandei din Germania, Joseph Goebbels, l-a denun\xc8\x9bat \xc3\xaen mod public pe Hindemith ca fiind \xe2\x80\x9cun produc\xc4\x83tor atonal de zgomot.\xe2\x80\x9d Al\xc8\x9bii totu\xc8\x99i credeau c\xc4\x83 el ar putea oferi Germaniei un exemplu de compozitor german modern, care, p\xc3\xa2n\xc4\x83 la aceast\xc4\x83 or\xc4\x83, compunea muzic\xc4\x83 bazat\xc4\x83 pe tonalitate \xc8\x99i cu dese referin\xc8\x9be la muzica folk\xc2\xa0; pledoaria dirijorului Wilhelm Furtw\xc3\xa4ngler f\xc4\x83cut\xc4\x83 \xc3\xaen favoarea lui Hindemith \xc8\x99i publicat\xc4\x83 \xc3\xaen 1934 merge exact pe aceast\xc4\x83 linie. Controversa asupra lucr\xc4\x83rilor sale a continuat \xc3\xaen anii 1930, Hindemith intr\xc3\xa2nd \xc8\x99i iesind din gra\xc8\x9biile ierarhiei naziste\xc2\xa0; \xc3\xaen cele din urm\xc4\x83 a emigrat \xc3\xaen Elve\xc8\x9bia \xc3\xaen anul 1938 (\xc3\xaen parte datorit\xc4\x83 faptului c\xc4\x83 so\xc8\x9bia sa era evreic\xc4\x83), iar \xc3\xaentre timp depusese juramant lui Hitler, acceptase un comision pentru a compune muzica unui eveniment Luftwaffe (cu toate c\xc4\x83 nu s-a concretizat niciodat\xc4\x83), \xc8\x9binut pentru concertele oficialilor nazi\xc8\x99ti, \xc8\x99i a acceptat un post \xc3\xaen Reich Music Chamber. Aceast\xc4\x83 parte a vie\xc8\x9bii lui Hindemith a fost p\xc3\xa2n\xc4\x83 de cur\xc3\xa2nd l\xc4\x83sat\xc4\x83 deoparte de c\xc4\x83tre istorici (cum ar fi Skelton sau Kemp), care au \xc3\xaencercat \xc3\xaen cea mai mare parte s\xc4\x83-i valorifice convingerile anti naziste._NEWLINE_\xc3\x8en 1935, Hindemith a fost \xc3\xaens\xc4\x83rcinat de c\xc4\x83tre guvernul Turciei s\xc4\x83 reorganizeze educa\xc8\x9bia muzical\xc4\x83 din aceast\xc4\x83 \xc8\x9bar\xc4\x83, \xc8\x99i, mai precis, i se d\xc4\x83duse sarcina de a preg\xc4\x83ti material pentru \xe2\x80\x9cProgramul Universal \xc8\x99i Turcesc de Educa\xc8\x9bie Muzical\xc4\x83 Polifonic\xc4\x83\xe2\x80\x9d, pentru toate institu\xc8\x9biile din Turcia care aveau leg\xc4\x83tur\xc4\x83 cu muzica, ceea ce a \xc8\x99i realizat \xc3\xaen aplauzele generale. Aceast\xc4\x83 evolu\xc8\x9bie pare s\xc4\x83 fi fost sus\xc8\x9binut\xc4\x83 de regimul nazist: l-au \xc3\xaendep\xc4\x83rtat convenabil din calea lor, dar, \xc3\xaen acela\xc8\x99i timp, a propagat o idee german\xc4\x83 a istoriei \xc8\x99i educa\xc8\x9biei muzicale. (Hindemith \xc3\xaensu\xc8\x99i a spus c\xc4\x83 el credea c\xc4\x83 a fost un ambasador pentru cultura german\xc4\x83.) Hindemith nu a r\xc4\x83mas \xc3\xaen Turcia la fel de mult ca \xc8\x99i ceilal\xc8\x9bi emigran\xc8\x9bi. Cu toate acestea a influen\xc8\x9bat foarte mult dezvoltarea vie\xc8\x9bii muzicale \xc3\xaen Turcia\xc2\xa0; Conservatorul de Stat din Ankara datoreaz\xc4\x83 mult eforturilor sale. De fapt, Hindemith a fost privit ca \xe2\x80\x9cun adevarat maestru\xe2\x80\x9d de c\xc4\x83tre tinerii muzicieni din Turcia, fiind apreciat \xc8\x99i respectat foarte mult. _NEWLINE_\xc3\x8en 1940, Hindemith a emigrat \xc3\xaen Statele Unite. Conform criticilor ca Ernest Ansermet (1961, nota de la p.\xc2\xa042 ad\xc4\x83ugat\xc4\x83 la erat\xc4\x83a, pe m\xc4\x83sur\xc4\x83 ce \xc3\xae\xc8\x99i codifica limbajul muzical, \xc3\xaenv\xc4\x83\xc8\x9b\xc4\x83turile \xc8\x99i compozi\xc8\x9biile sale \xc3\xaencepeau s\xc4\x83 fie influen\xc8\x9bate de propriile teorii. Odat\xc4\x83 ajuns \xc3\xaen Statale Unite, a predat la Universitatea Yale unde a avut elevi remarcabili ca Lukas Foss, Norman Dello Joio, Mel Powell, Harold Shapero, Hans Otte, Ruth Schonthal, \xc8\x99i regizorul de film George Roy Hill c\xc3\xa2\xc8\x99tig\xc4\x83tor al premiului Oscar. \xc3\x8en acest timp el a \xc8\x9binut Prelegerile lui Charles Eliot Norton la Harvard, din care a fost extras\xc4\x83 cartea A Composer\'s World, (Hindemith 1952). A devenit cet\xc4\x83\xc8\x9bean American \xc3\xaen 1946, dar a revenit \xc3\xaen Europa \xc3\xaen 1953, locuind \xc8\x99i pred\xc3\xa2nd la universitatea din Z\xc3\xbcrich. Spre sf\xc3\xa2r\xc8\x99itul vie\xc8\x9bii s-a aplecat mai mult asupra activit\xc4\x83\xc8\x9bii de dirijor, f\xc4\x83c\xc3\xa2nd numeroase \xc3\xaenregistr\xc4\x83ri, mare parte din propria sa muzic\xc4\x83. \xc3\x8en anul 1962 i sa acordat Premiul Balzan._NEWLINE_Hindemith a murit la Frankfurt am Main de pancreatit\xc4\x83 acut\xc4\x83 la v\xc3\xa2rsta de 68 de ani.\n_START_SECTION_\nSistemul muzical al lui Hindemith\n_START_PARAGRAPH_\nCea mai mare parte a muzicii lui Hindemith utilizeaz\xc4\x83 un sistem care este tonal, dar non-diatonic. Similar muzicii tonale, exist\xc4\x83 un centru tonal \xc8\x99i modula\xc8\x9bii de la un centru tonal la altul; totu\xc8\x99i, cele 12 sunete sunt utilizate liber, f\xc4\x83r\xc4\x83 a fi organizate \xc3\xaen sc\xc4\x83ri tonale. Hindemith chiar a rescris unele dintre lucr\xc4\x83rile sale dup\xc4\x83 ce a dezvoltat acest sistem. One of the key features of his system is that he ranks all musical intervals of the 12-tone equally tempered scale from the most consonant to the most dissonant. He classifies chords in six categories, on the basis of how dissonant they are, whether or not they contain a tritone, and whether or not they clearly suggest a root or tonal center. Hindemith\'s philosophy also encompasses melody\xe2\x80\x94Hindemith strives for melodies that do not clearly outline major or minor triads._NEWLINE_La sf\xc3\xa2r\xc8\x99itul anilor 1930, Hindemith a scris cartea The Craft of Musical Composition (Hindemith 1937\xe2\x80\x9370), care descrie \xc3\xaen am\xc4\x83nunt acest sistem. Descria tehnica compozi\xc8\x9bional\xc4\x83 pe care Hindemith a folosit-o \xc3\xaen timpul anilor 1930, \xc8\x99i pe care va continua s\xc4\x83 o foloseasc\xc4\x83 pentru tot restul vie\xc8\x9btii.  Hindemith pleda de asemenea pentru acest sistem, ca fiind o modalitate de \xc3\xaentelegere \xc8\x99i analizare a structurii armonice a altui stil muzical, sus\xc8\x9bin\xc3\xa2nd ca are o abordare mai ampl\xc4\x83 dec\xc3\xa2t tradi\xc8\x9bionala abordare numeral\xc4\x83 roman\xc4\x83 a coardelor (o abordare care este puternic legat\xc4\x83 de gama diatonic\xc4\x83). \xc3\x8en acea\xc8\x99i carte, Hindemith folose\xc8\x99te sistemul pentru a-\xc8\x99i analiza propria muzic\xc4\x83, al\xc4\x83turi de muzica lui J.S. Bach, \xc8\x99i chiar a lui Arnold Schoenberg.\n_START_SECTION_\nLucr\xc4\x83ri\n_START_PARAGRAPH_\nPute\xc8\x9bi vedea lista compozi\xc8\x9biilor de Paul Hindemith List of compositions by Paul Hindemith \xc8\x99i lista operelor lui Hindemith List of operas by Hindemith.\n_START_SECTION_\n\xc3\x8enregistr\xc4\x83ri\n_START_PARAGRAPH_\nToate lucr\xc4\x83rile pentru orchestr\xc4\x83 compuse de_NEWLINE_Hindemith au fost inregistrate de dirijorul german Werner Andreas Albert.\n_START_SECTION_\nFestivalul Hindemithon\n_START_PARAGRAPH_\nAnual, se desf\xc4\x83\xc8\x99oar\xc4\x83 un festival \xc3\xaenchinat muzicii lui Hindemith Hindemithon, la Universitatea William Paterson din Wayne, New Jersey.'